


CYMRO YN AMERICA, 


HIRAETHU AM GYMRU: 


Câne ddanfonnyd mewn llythyr at eì dad a'i 
Jam, gyda dymuniad i'w chanu drwy Gymru. 





$ O xi 
Tôn,—.Morgan Bach a'i, Fam. 


Anwyl dad'a mam 'os gellwch, 
Cydymdeimlwch â myfi, 

Sydd bob dydd yn oer fy nghwynion, 
'N mysg gelynion creulon, cry'; 

Yn America 'rwy'r awr hon, 
Dan wasgfeuon ddydd a nos, 

Ach nis gwn i pa mor sydyn 
Rhoddir terfyn ar fy oes. 


Gorfu arnaf droi yn filwr, 
Gwael yw "nghyflwr ar bob cam ; 
Gwyn fy myd na bawn yn Nghymru, 
Gyda chwi fy nhad a mam; 
Lle mae mrodyr a'm chwiorydd 
Oll yn awr yn gwneyd yn dda, 
Minau'n nghanol y gwrthryfel 
Yma ar dir America. 

Mae'r cyfeillion mwy ddaeth yma 
Gyda fi o dir fy ngwlad, 

Wedi ei lladd gan y gelynion,— 
Oll yn awr ar faes y gwaed ; 

Fy llaw gan deimlad sydd yn crynu 
Wrth im” ysgrifenu hyn; 

Dagrau'n treiglo dros fy ngruddiau, 
Nes yn gwlychu'r papyr gwyn. 


Pe cawn feddu ar ddwy aden, 
O! mor llawen fyddwn 1,— 
A phe gallwn mi ehedwn, 
A disgynwn gyda chwi ; 
Ond yn awr 'rwy'n drist fy nghalon, 
A'm cyfeillion wedi myn'd— 
| Nid oes yn fy nghwmniheddyw Ŵ 
Un a allaf alw'n ffrynd. * 


O, fy nhad a mam anwylaf, 
John fy mrawd, a William bach, 
Jane fy chwaer, a Mary hefyd, 
Gobeithio'ch bod i gyd yn iach ; 
Pe caem gyfarfod gyda'n gilydd, 
O, mor ddedwydd fyddai'r awr ; 
“Rwy'n gobeithio gwnewch eich goreu 
I'm cael yn oli Brydain Fawr! 





Heddwch fyddo yn teyrnasu, 
Ninnau'n ol i Nghymru fâd, 
Pob rhyw deyrnas yn cyduno, 
Mwy i beidio tywallt gwaed ; 
'Troi y gwaewffyn yn sychau, 
Cleddyfau; yn bladuriau i gyd, 
Baner heddwch fyddo'n chwifio 
Mwy ar bedwar ban y byd. 


Penctyd Cymru, ymdawelwch, 

Ac aroswch yn eich gwlad,— 
Rho'wn feddianau'r byd, pe'u meddwn, 
Am gael gwel'd fy mam a'm tâd ; 

Gwel'd fy mrodyr a'm chwiorydd, 
Gwel'd fy hen gym'dogion gwiw, 
Gwel'd yr ardd, a gwel'd y.caeau, 
A*r bwthyn bach mae nhad yn byw. 


Pan dderbyniwch chwi fy llythyr, 
Ynddo gwelir hyn o gân, 
Ysgrifenais yn fy ngofid, 
Er eich lles yn ddiwahân ; 
Rhoddwch hon i'r prif gantorion 
?Gael ei chanu yn ddigoll, 
Cyda dagrau 'rwy'n ffarwelio,— 
Duw fo'n eich bendithio oll. 











MI WELAIS 
ENETH FECHAN DLOS. 

Mi welais eneth fychoe dlos 
Yn dod ar fin nos hafaidd, | 
A braidd nad oedd y gwenith gwyn | 
Yn cuddio'i choryn euraidd ; 
Roedd yn ei llaw flodeuyn gwyn, | 
A chochwyn oedd ei gruddiau,— | 
Un prydferth oedd y blod'yn gwyn, | 
A hardd fel hyn oedd hithau. Ŷ 


Ar hyd feillionog, ddeiliog, ddôl, 
Yn siriol y prysurai, 
Ac ar ei mynwes gwasgai'n dyn 
Y blod'yn gwyn a gwenai: o 
Un swynol oedd y blod^yn gwyn, 
Fel hyn ei mynwes hithau,— 
Rhy swynol oedd i'r blod'yn gwyn, 
A gwywodd cyn y boreu. 


Y blod'yn gwyn ar frig y berth 

Oedd oreu'i werth â'r harddaf ; o | 
Ac y mhlith bodau daear oll 

Y fechan dlos oedd dlysaf: 
Y fod is haul mewn byd o sen 

Rhy nefol oedd ei gwenau,— 
Ac fel y tlws flodeuyn gwyn | 
Fel hyn y gwywodd hithau. 


